text: नई दिल्ली (आईएएनएस)। प्रधानमंत्री नरेन्द्र मोदी और बांग्लादेश की प्रधानमंत्री शेख हसीना तथा पश्चिम बंगाल की मुख्यमंत्री ममता बनर्जी ने नई दिल्ली से वीडियो लिंक के माध्यम से मैत्री एक्सप्रेस रेलगाड़ी ट्रेन सेवा को हरी झंडी दिखाई। इसी के साथ भारत-बांग्लादेश सीमा पर पेट्रापोल स्टेशन पर ट्रेन पहुंचने के साथ ही बांग्लादेश के खुलना शहर और कोलकाता के बीच पैसेंजर ट्रेन सेवा का परीक्षण चालन शुरू हुआ। साथ ही खुलना से होते हुए कोलकाता और ढाका के बीच चलने वाली एक बस सेवा भी लॉन्च की।